Små til middelsstore (8-16 millimeter), brune til svarte trebukker, dekkvingene oftest med lyse tegninger, gjerne gule flekker. Kroppsformen er noe bred, bredest ved dekkvingenes rot. Antennene er tynne og omtrent så lange som kroppen. Pronotum er mer eller mindre klokkeformet, smalere enn dekkvingene som er tydelig avsmalnende bakover. Beina er nokså lange og tynne.